**Zápisnica**

**z 1.zasadnutia Obecného zastupiteľstva konaného dňa 11.februára 2015 o 18:00 hod. na Obecnom úrade v Dolnom Kalníku**

Prítomní: podľa prezenčnej listiny

Program:

1. Zahájenie, prezentácia, schválenie programu OZ a určenie zapisovateľa a overovateľov zápisnice

2. Kontrola prijatých uznesení

3. Schválenie Všeobecne záväzného nariadenia č.1. o spôsobe náhradného zásobovania vodou a náhradného odvádzania odpadových vôd a o zneškodňovaní žúmp

4. Schválenie Všeobecne záväzného nariadenia č.2 o poskytnutí dotácie právnickým a fyzickým osobám poskytujúcim voľnočasové aktivity pre deti a mládež

5. Oboznámenie s rozpočtom obce na rok 2015

6. Kúpa skrine na administratívne šanony, kúpa PC

7. Kontrolór obce – žiadosť p.Jesenskej

8. Odmeňovanie poslancov a zástupkyne starostky obce

9. Rôzne

10. Záver

**Bod 1**

Starostka obce zahájila zasadnutia obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo RNDr. Tatianu Záhradníkovú, za overovateľov zápisnice určilo Ing. Sedmáka a p. Oreška.

**Hlasovanie**: - prítomnosť - 5 poslancov – 100 %

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

Obecného zastupiteľstva č. **2/2015 zo dňa 11.2.2015**

* **schvaľuje**

program OZ, zapisovateľa a overovateľov zápisnice.

**Bod 2** **Na ustanovujúcom zasadnutí OZ neboli prijaté uznesenia vyžadujúce kontrolu.**

**Bod 3** **Schválenie Všeobecne záväzného nariadenia č.1/2015 o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp.**

Starostka obce informovala, že na základe Upozornenia Okresnej prokuratúry Martin, podľa paragrafu 28 ods.1, zákona č.153/2001 Z.z. o prokuratúre v znení neskorších zmien a predpisov bolo nutné v súčinnosti s  TURVOD a.s. Martin, vypracovať VZN o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp. Po zapracovaní pripomienok a schválení OZ je nutné schválené VZN zaslať na posúdenie na prokuratúru.

**Hlasovanie**: - prítomnosť - 5 poslancov – 100 %

 - hlasovanie - **ZA** : **5**  **PROTI** : **0**  **ZDRŽAL SA** : **0** bolo prijaté nasledovné

**UZNESENIE**

Obecného zastupiteľstva č. **3 /2015 zo dňa 11.2.2015**

Všeobecne záväzné nariadenia č.1/2015 o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp.

**Bod 4 Schválenie Všeobecne záväzného nariadenia č.2 o poskytnutí dotácie právnickým a fyzickým osobám poskytujúcim voľnočasové aktivity pre deti a mládež.**

Starostka obce predložila poslancom na posúdenie návrh VZN, ktoré ustanovuje podmienky a postup pri procese schvaľovania žiadostí o poskytnutie dotácií z rozpočtu obce.

Obec môže poskytnúť dotáciu oprávneným právnickým a fyzickým osobám, ktoré poskytujú voľnočasové aktivity zamerané na záujmovo-umeleckú činnosť, záujmovo-vzdelávaciu činnosť, rozvoj technických zručností a športové aktivity pre deti a mládež vo veku 5-15 rokov s trvalým pobytom v obci Dolný Kalník.

Po diskusii, v ktorej boli zvážené všetky aspekty výberu jednotlivcov žiadajúcich o príspevok, centier voľného času ako aj výšky dotácie a rozpočtu obce, dospeli poslanci k nasledovnému:

**Hlasovanie**: - prítomnosť - 5 poslancov – 100 %

 - hlasovanie - **ZA** **: 1** **PROTI** **: 4** **ZDRŽAL SA** : **0** bolo prijaté nasledovné

**UZNESENIE**

Obecného zastupiteľstva č .**4 /2015 zo dňa 11.2.2015**

* **neschvaľuje**

Všeobecne záväzné nariadenia č.2 o poskytnutí dotácie právnickým a fyzickým osobám poskytujúcim voľnočasové aktivity pre deti a mládež.

**Bod 5** **Oboznámenie s rozpočtom obce na rok 2015**

Zástupkyňa starostky Ing. Ivana Kostrábová oboznámila so schváleným rozpočtom obce na rok 2015 (rozpočet na rok 2015 bol schválený na zasadnutí OZ dňa 26.11.2014). Ďalej informovala o stave účtu k 31.12.2014. O stave čerpania rozpočtu obce bude OZ informované vždy po ukončení štvrťročnej účtovnej uzávierky.

V roku 2015 sa zvyšuje tarifný plat starostky vyplývajúci zo zvýšeného úväzku (mení sa z 3/8 na 5/8/).

**Bod 6** **Kúpa skrine na administratívne šanóny, kúpa PC**

V stiesnených priestoroch obecného úradu je nedostatok úložného miesta pre administratívne šanóny a archivačné krabice. Rozrastajúcu sa agendu je nutné archivovať a sústrediť v uzatvorenom priestore.

PC je morálne zastaralý , operačný systém WINDOWS XP nie je podporovaný MS, nemá patričné antivírusové zabezpečenie ani softverové vybavenie.

Poslanci OZ súhlasia s obstaraním skrine na administratívne šanóny a nového PC aj s externým diskom podľa najvýhodnejšej ponuky.

**Hlasovanie**: - prítomnosť - 5 poslancov – 100 %

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE**

Obecného zastupiteľstva č. **5 /2015 zo dňa 11.2.2015**

* **schvaľuje**

obstaranie skrine na administratívne šanóny a nového PC s externým diskom

**Bod 7 Kontrolór obce – žiadosť Ing, Jany Jesenskej**

Vzhľadom na dlhodobo pretrvávajúci problém s obsadením funkcie hlavného kontrolóra obce,

OZ súhlasí so žiadosťou menovanej a s predpokladaným nástupom od 1.7.2015.

**Hlasovanie**: - prítomnosť - 5 poslancov – 100 %

 - hlasovanie - **ZA** **: 5** **PROTI** **: 0** **ZDRŽAL SA** : **0**  bolo prijaté nasledovné

**UZNESENIE**

Obecného zastupiteľstva č. **5 /2015 zo dňa 11.2.2015**

* **schvaľuje**

Ing. Janu Jesenskú na funkciu hlavného kontrolóra obce

**Bod 8** **Odmeňovanie poslancov a zástupkyne starostky obce**

Poslanci OZ sa jednohlasne vzdali nároku na odmenu poslancov.

Starostka obce vzhľadom k pravidelným mesačným činnostiam súvisiacich s účtovníctvom, personalistikou, výkazmi, spracúvaním daní a pod. navrhla odmenu pre zástupkyňu starostky Ing. Ivanu Kostrábovú a to vo výške 150 EUR mesačne.

**Hlasovanie**: - prítomnosť - 5 poslancov – 100 %

 - hlasovanie - **ZA** : **5** **PROTI** : **0**  **ZDRŽAL SA** : **0** bolo prijaté nasledovné

**UZNESENIE**

Obecného zastupiteľstva č. **6 /2015 zo dňa 11.2.2015**

* **schvaľuje**

Odmenu vo výške 150 EUR mesačne pre zástupkyňu starostky.

**Bod 9** **Rôzne**

* Starostka obce informovala poslancov o údržbe a aktualizácii internetovej stránky obce, ktorá bude sprístupnená od 1.5.2015.
* Ďalej informovala o aktualizácii štatútu obce , aktualizácii programu hospodárskeho a sociálneho rozvoja obce a o riešení problémov s kanalizáciou pre IBV Troják.
* Dňa 12.2.2015 o 18.00 sa na požiadanie p.Mullera, v priestoroch obecného úradu uskutoční stretnutie majiteľov pozemkov z časti Farské s developerom, na ktorom predloží právoplatné rozhodnutie o územnom konaní.
* Fašiangové posedenie občanov sa uskutoční dňa 15.2.2015 v penzióne VILA ZÁHRADA o 16.00.
* Možnosť renovácie erbovej značky obce preverí p. Huntata.
* Poslanci ďalej diskutovali o osadení dopravných značiek v časti Kliny

**Bod 10** Záver

Starostka obce poďakovala poslancom za účasť a konštruktívne riešenie problémov.

V Dolnom Kalníku dňa 13.2.2015

Zapísala: RNDr.Tatiana Záhradníková

Overil: Ing. Pavol Sedmák

 p. Róbert Oreško